Rusia dhe Traktati për Forcat Bërthamore me Rreze të Mesme
Rusia ka kërcënuar se do të tërhiqet nga ky traktat. Cilat janë arësyet?
Traktati për Forcat me Rreze të Mesme veprimi u nënshkrua në dhjetor 1987 nga Presidenti amerikan Ronald Reagan dhe udhëheqësi sovjetik Mikhail Gorbachev. Ai hyri në fuqi në qershor 1988. Steve Andreasan, ish-ekspert për kontrollin e armëve në Këshillin për Sigurinë Kombëtare, thotë se traktati arriti të eliminonte një numër të madh raketash. Në maj 1991, të gjitha raketat me rreze të mesme veprimi ishin shkatërruar, gjiuthsej 2,692: 846 nga amerikanët dhe 1846 nga sovjetikë. Traktati ndalonte gjithashtu prodhimin e këtyre raketave. Por tani zyrtarët rusë, përfshirë presidentin Vladimir Putin kanë shprehur dyshimin nëse pjesëmarrja në këtë traktat është në interesin e sigurisë së Moskës. Zyrtarët ushtarakë rusë kanë arritur deri aty sa të kërcënojnë se do të tërhiqen nga pakti. Wade Boese i Shoqatës për Kontrollin e Armëve, një firmë e pavarur studimore, thotë se Moska po rivlerëson angazhimin e saj në traktatin e vitit 1987 sepse një numër vendesh fqinjë të Rusisë kanë sisteme raketash me rreze të mesme veprimi. Zoti Boese thotë se Shtetet e Bashkuara dhe Rusia kanë rënë dakord që të punojnë që të bindin më shumë vende për t’u anëtarësuar në traktat. Kërcënimi i Rusisë për t’u tërhequr nga Traktati pason vendimin për t’u tërhequr nga një marrëveshje tjetër kyçe për kontrollin e armëve, Traktati për Forcat Konvencionale në Evropë i vitit 1990 që kufizonte armët e rënda të dislokuara nga NATO-ja dhe Pakti i Varshavës. Shumë ekspertë, mes së cilëve edhe Marshall Goldman i Universitetit të Harvardit thonë se këto lëvizje të Moskës dhe retorika e e ashpër anti-perëndimore e zyrtarëve të lartë rusë, lë të kuptohet se Moska po bëhet e rreptë përsa i takon politikës së jashtme. Shumë ekspertë besojnë se vendosmëria dje kritikat e Moskës ndaj perëndimit do të vazhdojë në muajt e ardhshëm ndërsa Rusia hyn në fushatën presidenciale për zgjedhjet e 2 marsit, dhe retorika kundër perëndimit është gjithmonë një temë e pëlqyer nga shumë politikanë rusë. //ii